U-I-105/07
Natisni
Opravilna št.:
U-I-105/07
Datum odločitve:
15. 10. 2008
ECLI:
ECLI:SI:USRS:2008:U.I.105.07
Akt:
Uredba o načinu, predmetu in pogojih izvajanja gospodarske javne službe ravnanja z odpadno električno in elektronsko opremo (Uradni list RS, št. 118/04)
Izrek:
Pobuda za začetek postopka za oceno ustavnosti in zakonitosti Uredbe o načinu, predmetu in pogojih izvajanja gospodarske javne službe ravnanja z odpadno električno in elektronsko opremo (Uradni list RS, št. 118/04) se zavrže.
Evidenčni stavek:
Pobudnica nima pravnega interesa, če ne izkaže, da izpodbijana določba neposredno posega v njen pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Družba Blok, d. o. o., Ljubljana
Datum vloge:
2. 4. 2007
Vrsta odločitve:
sklep
Vrsta rešitve:
zavrženje
Dokument:
US28358
Dokument v PDF obliki:
U-I-105-07.pdf
80 KB
Prenesite datoteko
U-I-105/07-8
15. 10. 2008
SKLEP
Ustavno sodišče je v postopku za preizkus pobude družbe Blok, d. o. o., Ljubljana, ki jo zastopa Vesna Šajatovič Okršlar, odvetnica v Žabnici, na seji 15. oktobra 2008
sklenilo:
Pobuda za začetek postopka za oceno ustavnosti in zakonitosti Uredbe o načinu, predmetu in pogojih izvajanja gospodarske javne službe ravnanja z odpadno električno in elektronsko opremo (Uradni list RS, št. 118/04) se zavrže.
Obrazložitev
1. Pobudnica izpodbija v izreku tega sklepa navedeni akt. Zatrjuje, da je v neskladju z 2., s 14. in 74. členom Ustave ter s 1. členom Zakona o gospodarskih javnih službah (Uradni list RS, št. 32/93 in nasl. – ZGJS). Pobudnica svoj pravni interes utemeljuje z navedbo, da je registrirana za zbiranje in predelavo odpadne električne in elektronske opreme in da opravlja to dejavnost že deset let. Z izpodbijanim aktom pa naj bi se poseglo v njene pridobljene pravice, ker naj na podlagi predpisanih pogojev, ki jih določa izpodbijani akt, ne bi mogla pridobiti koncesije.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pa mora privesti do izboljšanja pobudnikovega položaja.
3. Tretji odstavek 36. člena Uredbe o ravnanju z odpadno električno in elektronsko opremo (Uradni list RS, št. 107/06) določa, da se javna služba začne izvajati 1. 1. 2009 le pod pogojem, da Vlada ugotovi, da ravnanje z odpadno električno in elektronsko opremo ni ustrezno in da niso doseženi cilji iz operativnega programa varstva okolja za obdobje 2006–2008. Zato izpodbijani predpis še ne posega v pravice, pravne interese oziroma v pravni položaj pobudnice. Glede na navedeno pobudnica ne izkazuje pravnega interesa za vložitev pobude. Zato jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 v sestavi: predsedujoča mag. Marija Krisper Kramberger ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
mag. Marija Krisper Kramberger
Predsedujoča sodnica